كلمات قصيدة موسم الحج مسلم الوائلي مكتوبة كاملة
القصيدة: موسم الحج
أداء: مسلم الوائلي
كلمات: علي الأكبر الغرابي
➖➖
دولة الحب كربلائك صارت الهاي الخدم
طلعوا بهاي المسيره وجفك عليهم خيم
ترسم جاي .. كل مشاي .. بعيونك
➖➖
موسم الحج ابتده
وكربلائك موعده
بدمعته العاشگ حده .. زاير
ورفت گلوب الخدم
گبل ليرف العلم
طلع مسرع كل جدم .. زاير
فرض واجب طريق الحب لگيته بهل الزياره
بلف حجه وبلف عمره ربح هاي التجاره
صلاة العاشگ دموعه ورفع بسمك شعاره
وبطريقك جلمه وحده يا هله ومية هله
ما يحير الي يزورك بابك بگد كربله
وانته افياي .. كل مشاي .. بعيونك
➖➖
من اول واخر سطر
منين ما اباوع صور
جنها مو وادم نهر .. يجري
وگلب ابو الموكب يرف
للعرف والمو عرف
خيره ما ساعه يجف .. يجري
وشوف بكل شبر موكب تعلت فوگه رايه
وابو الموكب عله اليجبل يهوس بالعبايه
هله ومية هله بكل من يزورك عن درايه
واليزورك عن درايه وعارف بمعنه العشگ
هذا گلبه من المشاعر بس الك لمن يدگ
وبيدك راي .. كل مشاي .. بعيونك
➖➖
الرايح يوصي اليرد
لخدمة حسين استعد
وخادم بخادم يشد .. شفته
وجوه سمره من الشمس
احله من في الأمس
بربعينك جم درس .. شفته
واليخدمك واليزورك والمحصل ثوابه
الرفع جفه وبجت عينه وفتح للملگه بابه
يقين بلا جدل باجر من الكوثر شرابه
بربعينك صوره صوره ترسم جفوف الخدم
ويم ضريحك شايل ايده جنه شيال العلم
وادري بهاي .. كل مشاي .. بعيونك
➖➖
الخدمتك كلمن نوه
احله ما بيهم سوه
كلها نفس المستوى .. خادم
بربعينك كل سنه
ماكو انته ولا انه
اليمشي ليك اتعنونه .. خادم
الخدم كلها بگلب واحد تصير من الموده
يمن خيرك عله احبابك جزه الحد وتبده
اليجي يزورك يرد منك امير وكلشي عنده
يا حبيبي الكربلائك كلمن بجدمه سعه
نظره منك كل مراده لمن يهل مدمعه
يا رواي .. كل مشاي .. بعيونك
➖➖
موقف بهذا الدرب
شفته ودموعي تصب
اعمه ويگوده الگلب .. عاشگ
وشايب من اهل العشگ
گلبه بالحب محترگ
وقره بعيونه الصدگ .. عاشگ
طريقك للعشگ سفره وملايين اليجونه
والف عابس رسم دربك يمولاي بجنونه
والف هنياله التبدت عله عيونك عيونه
انته للعاشگ محطه وسفرته بهذا العمر
وانته لو ما انته لسه ضايع بدرب الهجر
في وماي .. كل مشاي .. بعيونك